Normalization of ties between Islamic countries, Israel hazardous - Mehr News Agency
16 July 2019 - 18:35
News Code 147720 In Die Begin: 8
Noag gaan uit die Ark.
GEN 8:1 : EN Elohim het gedink aan Noag en aan al die wilde diere en al die vee wat saam met hom in die Ark was; en Elohim het die Gees oor die Aarde laat beweeg, sodat die waters gesak het.
GEN 8:2 : Ook die Fonteine van die Afgrond en die sluise van die Hemele het toegegaan, en die stortreën uit die Hemele het opgehou.
GEN 8:3 : Toe het die waters geleidelik van die Aarde teruggegaan, en die waters het afgeneem aan die end van honderd-en-vyftig dae.
GEN 8:4 : En die Ark het in die sewende maand, op die sewentiende dag van die maand, op die gebergte van Ararat gerus.
GEN 8:5 : En die waters het geleidelik afgeneem tot die tiende maand. In die tiende, op die eerste van die maand, het die toppe van die berge sigbaar geword.
GEN 8:6 : Toe het Noag aan die end van veertig dae die venster oopgemaak van die Ark wat hy gebou het,
GEN 8:7 : en 'n kraai uitgestuur wat gedurig heen en weer gevlieg het totdat die waters weggedroog het van die Aarde af.
GEN 8:8 : Daarop laat hy 'n duif van hom af wegvlieg om te sien of die waters oor die Adamah[adamiet se Aarde] verminder het.
GEN 8:9 : Maar die duif het geen rusplek vir die holte van haar voet gevind nie en na hom teruggekeer in die Ark; want die waters was oor die hele Aarde. So het hy dan sy hand uitgesteek en haar gegryp en haar in die Ark by hom gebring.
GEN 8:10 : Daarna het hy weer sewe dae gewag. Toe stuur hy die duif weer uit die Ark.
GEN 8:11 : En die duif het teen die aand na hom gekom, en daar was 'n groen Olyfblad in haar bek! Toe merk Noag dat die waters oor die Aarde verminder het.
GEN 8:12 : Daarna wag hy weer sewe dae en stuur die duif uit. Maar sy het nie weer na hom teruggekeer nie.
GEN 8:13 : In die seshonderd-en-eerste jaar, op die eerste, van die eerste maand, het die waters weggedroog van die Aarde af. En Noag het die deksel van die Ark weggeneem en uitgekyk, en die Adamah[adamiet se Aarde] was droog -
GEN 8:14 : in die tweede maand, op die sewe-en-twintigste dag van die maand, was die Aarde droog.
GEN 8:15 : En Elohim het met Noag gespreek en gesê:
GEN 8:16 : Gaan uit die Ark, jy en jou vrou en jou seuns en die vroue van jou seuns saam met jou.
GEN 8:17 : Laat saam met jou uitgaan al die diere wat by jou is, van alle vlees: die voëls en die vee en al die diere wat op die Aarde kruip, dat hulle kan wemel in die Aarde en vrugbaar wees en vermeerder op die Aarde.
GEN 8:18 : Toe gaan Noag uit en sy seuns en sy vrou en die vroue van sy seuns saam met hom. [Boekrol van Henog 89:9]
GEN 8:19 : Al die diere, alles wat kruip, en al die voëls, alles wat op die Aarde beweeg, volgens hulle soorte, het uit die Ark uitgegaan.
GEN 8:20 : En Noag het vir JaHWeH 'n altaar gebou en van al die suiwer diere en al die suiwer voëls geneem en brandoffers op die altaar gebring.
GEN 8:21 : En JaHWeH het die aangename geur geruik, en JaHWeH het in Sy Hart gesê: Ek sal die Adamah[adamiet se Aarde] verder nie meer vervloek ter wille van die adamiet nie, want die versinsels van die adamiet se hart is besoedel van sy jeug af. En Ek sal verder nie meer al die lewende wesens tref soos Ek gedoen het nie.
GEN 8:22 : Van nou af sal al die dae van die Aarde, saaityd en oestyd, koue en hitte, somer en winter, dag en nag nie ophou nie.